محمد ادریس (کرکٹ کمنٹیٹر)

محمد ادریس ( 1936– 28 دسمبر 2023ء) اردو زبان کے ایک کرکٹ کمنٹیٹر تھے جو کرکٹ میچوں کا آنکھوں سے دیکھا احوال اپنے انداز میں بیان کرتے تھے۔ محمد ادریس نے 40 سال تک ٹی وی اور ریڈیو پاکستان پر اردو میں کمنٹری کیhttps://www.urdupoint.com/daily/livenews/2023-12-28/news-3862356.html ، ادریس کو فیصل آباد پریس کلب سے ان کی بہترین کارگردگی کی بنا پر لائف ٹائم ایوارڈ جبکہ انٹرنیشنل اقبال سٹینڈیم میں پریس گیلری کا نام بھی محمد ادریس کے نام پر منسوب کیا گیا تھا۔https://www.independenturdu.com/node/156296 محمد ادریس نے جس دور میں کمنٹری کی اس میں عمر قریشی، چشتی مجاہد اور افتخار احمد انگریزی حلقے میں مضبوط گرفت رکھے ہوئے تھے جبکہ اردو کمنٹری میں منیر حسین اور حسن جلیل جیسے مستند کمنٹیٹرز موجود تھے لیکن اس کے باوجود محمد ادریس نے غیر روایتی اور عوامی انداز کے سبب اپنی الگ پہچان کرائی جس پر انھیں سننے والوں کا بھرپور پیار ملا۔https://www.bbc.com/urdu/sport/2013/04/130413_idrees_crciket_commentary_zz

 کمنٹری کا منفرد انداز 
ادریس نے اردو کمنٹری کو روایتی بندشوں سے آزاد کرکے ایک ایسا منفرد انداز بخشا کہ جب بھی وہ کمنٹری کر رہے ہوتے سننے والے ریڈیو سیٹ سے ہٹنے کا تصور نہیں کرتے تھے کیونکہ اس انداز میں انھیں بہترین تفریح ملتی تھی اور وہ یہی سمجھتے تھے کہ وہ اسٹیڈیم میں بیٹھے یہ سب کچھ دیکھ رہے ہیں۔ https://www.24urdu.com/30-Dec-2023/91331 محمد ادریس کا کمال یہ تھا کہ بھلے ان کی باری نہ ہو‘ جو بھی کمنٹیٹر آن ایئر ہو‘ اگر کوئی ریکارڈ بنے یا ٹوٹے‘ یہ فوراً کمنٹیٹر کو مطلع کر دیتے تھے۔ معروف صحافی خالد حسن کہا کرتے تھے کہ میں ریڈیو کمنٹری سنتا ہی محمد ادریس کی کمنٹری سننے کے لیے ہوں۔ بنگلور میں بھارت کے خلاف ایک میچ میں ہمارے اوپننگ بیٹسمین سعید انور نے خوبصور ت چوکا لگایا۔ اس پر محمد ادریس نے ایک جملے میں یہ تبصرہ کیا۔اور گیند بائونڈری لائن کے پار۔https://dunya.com.pk/index.php/column-detail-print/11702

فیصل آباد کے اقبال اسٹیڈیم کی تعمیر میں محمد ادریس مسلسل ارباب حل و عقد سے رابطے میں رہے۔ قذافی سٹیڈیم میں جب ریڈیو اور ٹی وی کے بوتھ تعمیر ہو رہے تھے تو کئی مرتبہ وہ وہاں اجلاسوں میں گئے۔

 وفات 
محمد ادریس 28 دسمبر 2023ء فیصل آباد میں طویل علالت کے بعد 87 سال کی عمر میں انتقال کر گئے۔ انھوں نے سوگواران میں بیوہ ، دو بیٹوں اور دو بیٹیوں کو چھوڑا۔

 حوالہ جات 

زمرہ:2023ء کی وفیات
زمرہ:1936ء کی پیدائشیں
زمرہ:پاکستانی کرکٹ مبصرین